SISTEMA D’ADQUISICIÓ BIBLIOTECÀRIA. 
CONDICIONS DE PARTICIPACIÓ

El Departament de Cultura dona continuïtat al suport que ofereix a la promoció del llibre i de la lectura en català i en occità a través de la concessió d’unes subvencions als ajuntaments, que han de contribuir al foment de la lectura en català i en occità i a assolir una major presència de les novetats editorials a les biblioteques públiques de Catalunya.
Els exemplars dels títols objecte d'aquest ajut seran distribuïts entre les biblioteques integrades al Sistema de Lectura Pública de Catalunya.
Els projectes editorials i llibres pendents de comercialització que optin als ajuts han de tenir prevista la seva publicació i distribució en un termini màxim de tres mesos a partir de la presentació de la sol·licitud.
En el cas de títols ja editats pendents de comercialització, aquests han d'haver estat publicats en un termini màxim d'un mes abans de la presentació de la sol·licitud. En cas necessari, i per tal de realitzar aquests còmputs, es tindrà en compte la data de constitució del dipòsit legal corresponent.
No poden concórrer a aquests ajuts els títols que ja hagin obtingut un ajut a través de l’Ordre CLT/437/2005, d'11 de novembre, fins que hagin transcorregut 5 anys des de la data de la seva concessió.
Aquests ajuts són compatibles amb d'altres ajuts o subvencions del Departament de Cultura o d'altres administracions o entitats públiques o privades.
Les sol·licituds s'han de formalitzar mitjançant un formulari, i amb el registre previ de l'empresa editorial. El registre i l'obtenció del formulari es tramita a través de la pàgina web https://sab.cultura.gencat.cat/, instrument a través del qual es gestionen els ajuts.
Sobre el contingut de l’obra, la informació que han de presentar els/les sol·licitants serà la descripció bibliogràfica, les dades tècniques de l'edició i aquelles altres dades que permetin valorar el contingut de l'obra (autoritat, resum i informació promocional), tal com s'indica a l'aplicació telemàtica.
A més del formulari i la informació sobre el projecte o el títol editat, previst per la pàgina web, en el cas de títols editats pendents de comercialització, l'empresa editorial ha de fer arribar 1 exemplar del llibre o partitura pel qual se sol·licita l'ajut a l'adreça següent: Servei de Biblioteques. Sistema d’Adquisició Bibliotecària. Plaça Salvador Seguí, 1-9. 08001 Barcelona.
En el cas que el títol no rebi l'ajut sol·licitat, aquests exemplars restaran a disposició de la persona sol·licitant durant un termini d'un mes des de la comunicació de la resolució, data a partir de la qual el Departament de Cultura en podrà disposar lliurement.
Als projectes editorials s’haurà d’adjuntar la documentació següent:
Programació editorial. Calendari previst de publicació i comercialització de l'obra.
Una mostra del text: 1 quadern, pàgines de la introducció i sumari. Pel que fa als llibres infantils, també es podrà aportar la maqueta del llibre.
En tots els casos, i de manera optativa, també es poden aportar imatges (coberta, fotografies).


Criteris de valoració:
Les sol·licituds són valorades tenint en compte la tipologia de les obres i d'acord amb l'aplicació dels criteris següents:
1. Interès cultural o general, que inclou: 
a)  Obres d’interès general. 
b)  Obres bàsiques o canòniques de la tradició cultural 
c)  Adequació  a  la  demanda  i  els  hàbits  lectors  de  les  biblioteques públiques 
[bookmark: _GoBack]d)  Atenció  especial  a  les  categories  d’obres  següents:  obres  de referència,  manuals,  títols  o  obres  d’autors  clàssics,  títols  bàsics  dels diferents camps del coneixement i obres reconegudes amb premis literaris d’interès general. 

2. Nous projectes
Valoració i impuls de projectes editorials nous d’interès cultural, especialment els 
relacionats amb camps temàtics amb una producció molt deficitària. 

3. Qualitat i disponibilitat
a) Qualitat formal de l’edició i adequació als usos de la biblioteca pública 
b) Disponibilitat  en  el  mercat  d’altres  edicions  d’un  mateix  títol  o  àrea temàtica. 

El/la beneficiari/ària ha de lliurar els exemplars previstos a la resolució de concessió en el termini de quinze dies des de la recepció de la notificació de la resolució, i lliurar-los als centres de recepció que aquesta especifiqui. Les despeses de distribució són a càrrec de la persona beneficiària.
El Departament de Cultura pot revocar totalment o parcial els ajuts si l'empresa beneficiària encara no ha lliurat els exemplars corresponents i concorre algun dels supòsits següents:
Incompliment pel/per la beneficiari/ària de les obligacions que preveuen aquestes condicions.
